ai4bharat/Pralekha huggingface dataset:
کیمیکلز اور فرٹیلائزر کی وزارت
لاک ڈاؤن کی مدت کے دوران کھادوں کی ریکارڈفروخت
کووڈ-19کے پیش نظر ملک گیر لاک ڈاؤن کی مدت کے دوران کیمیکلز اور کھادوں کی وزارت کے کھادوں کے محکمے نے کسانوں کو کھادوں کی ریکارڈ فروخت کی ہے۔
یکم اپریل سے 22 اپریل 2020 کے دوران کسانوں کو 10.63 لاکھ میٹرک ٹن کھادوں کی فروخت کی گئی جو پچھلےبرس کی اسی مدت کے 8.02 لاکھ میٹرک ٹن کے مقابلے میں 32فیصد زیادہ ہے۔
یکم تا 22 اپریل کے دوران ڈیلروں نے 15.77 لاکھ میٹرک ٹن کھادوں کی خریداری کی جو پچھلے برس کی اسی مدت کے دوران خریدے گئے 10.79 لاکھ میٹرک ٹن کھادوں کے مقابلے میں 46فیصد زیادہ ہے۔
کووڈ-19 کے سبب ملک گیر لاک ڈاؤن کے دوران آمدورفت پر بہت زیادہ پابندی ہونے کے باوجود کھادوں کامحکمہ ، ریلوے ، ریاستوں اور بندگاہوں کی ٹھوس کوششوں سے ملک میں کسانوں کی مانگوں کو پوراکرنے کیلئے کھادوں کی پیداوار اور سپلائی بلاروکاوٹ کررہی ہے۔ کیمیکلز اور کھادوں کی وزارت کے ذریعے کسانوں کو آنے والی خریف فصلوں کے لئے کھادوں کی مناسب دستیابی کو یقینی بنانے کیلئے عہد بند ہے۔
کیمیکلز اور کھادوں کے مرکزی وزیر جناب ڈی وی سدانند گوڑا نے کہا ہے کہ ملک میں کھادوں کی کوئی قلت نہیں ہے۔ ریاستی حکومتوں کے پاس کھادوں کا مناسب ذخیرہ موجود ہے۔ جناب گوڑا نے یہ بھی کہا کہ ان کی وزارت کسانوں کیلئے بوائی سے پہلے کھادوں کی دستیابی یقینی بنانے کیلئے پوری طرح عہد بند ہے۔
17 اپریل کو41 کھاد ریکوں کو کھاد پلانٹوں اور بندرگاہوں سے بھیجا گیا جو لاک ڈاؤن کے دوران ایک دن میں بھیجی گئی کھادوں کی سب سے بڑی کھیپ ہے۔ ایک ریک ایک بار میں 3000 میٹرک ٹن لوڈ لے جاتی ہیں۔ کھاد کمپنیوں میں کھادوں کی پیداوار پوری صلاحیت کے ساتھ جاری ہے۔ حکومت ہند نے ضروری اشیاء ایکٹ کے تحت ملک میں کھادوں کے پلانٹ میں کام کاج کی اجازت دی ہے تاکہ زرعی سیکٹر پر لاک ڈاؤن کی سختی کا کوئی اثر نہ ہو۔
چوں کہ کھاد پلانٹوں ، ریلوے اسٹیشنوں اور بندرگاہوں پر کھادوں کی لدائی اور اتارنے کا کام تیزی کے ساتھ ہورہا ہے اس لئے اس دوران کووڈ انفیکشن سے بچنے کیلئے سبھی طرح کے احتیاطی اقدامات کیے جارہے ہیں۔ مزدوروں اور دیگر کام کرنے والے عملے کو ماسک اور دیگر سبھی احتیاطی آلات فراہم کیے جارہے ہیں۔
-----------------------
م ن۔م ع۔ ع ن
U NO: 2105
(
سماجی انصاف اور تفویض اختیارات کی وزارت
بحالی کونسل آف انڈیا جامع تعلیم پر قومی ورکشاپ کے ساتھ تعلیم میں تبدیلی کی قیادت کررہی ہے
آر سی آئی کی ورکشاپ ،تعلیم میں معذور افراد کو بااختیار بنانے کے لیے، انسانی وسائل کا استعمال کرتی ہے
بحالی کونسل آف انڈیا  ایک قانونی ادارہ ہے جسے پارلیمنٹ کے ایکٹ کے ذریعے قائم کیا گیا ہے۔ اس کا بنیادی مینڈیٹ خصوصی تعلیم اور معذوری کے شعبے میں تربیتی پروگراموں کو معیاری بنانا، ریگولیٹ کرنا اور ان کی نگرانی کرنا ہے۔ مزید برآں، آر سی آئی مرکزی بحالی رجسٹر  کو برقرار رکھنے اور اس ڈومین میں تحقیق کو فروغ دینے کا ذمہ دار ہے۔ کونسل ،آر سی آئی کو مختص پیشہ ور افراد اور اہلکاروں کی 16 اقسام کے لیے تعلیم اور تربیت کے کم از کم معیارات بھی تجویز کرتی ہے۔
قومی تعلیمی پالیسی 2020  ہندوستان میں تعلیم کے میدان میں ایک اہم سنگ میل کی نشاندہی کرتی ہے۔ یہ پالیسی اپنے عالمی معیار اور عصری نوعیت کی خصوصیت رکھتی ہے، جس میں لچکدار تعلیم، تجرباتی تعلیم، عملی اور مہارت پر مبنی تعلیم، اور جامع تعلیم جیسی نمایاں خصوصیات شامل ہیں۔ این ای پی 2020 کے تبدیلی کے اثرات کو دیکھتے ہوئے، آر سی آئی نے ایک قومی ورکشاپ کے ذریعے تربیتی اداروں کی صلاحیت کو بڑھانے کے لیے ایک بروقت قدم اٹھایا ہے۔
این ای پی 2020 کی روشنی میں، آر سی آئی نے ایک دو روزہ قومی ورکشاپ منعقد کرنے کا فیصلہ کیا ہے، جس کا مقصد خصوصی تعلیم اور معذوری کے شعبے میں انسانی وسائل کی ترقی کو فروغ دینے سے متعلق مختلف دفعات کو نافذ کرنا ہے۔ یہ ورکشاپ 16-17 مئی 2023 کو دت اسپورٹس کلب، منڈلا روڈ، جبل پور، مدھیہ پردیش میں ہونے والی ہے۔
قومی ورکشاپ کا افتتاح حکومت ہند کے سماجی انصاف اور تفویض اختیارات کے مرکزی وزیر ڈاکٹر وریندر کمار مہمان خصوصی کے طور پر کریں گے۔ جبل پور کے ممبر پارلیمنٹ جناب راکیش سنگھ مہمان اعزازی ہوں گے، جب کہ جناب راجیش اگروال، سکریٹری، ڈی ای پی ڈبلیو ڈی اور چیئرپرسن، آر سی آئی، مہمان خصوصی ہوں گے۔ ورکشاپ میں کئی دیگر معززین اور مندوبین کی بھی شرکت متوقع ہے۔
بحالی کے تقریباً 300 پیشہ ور افراد اور اہلکاروں کو، جن میں خصوصی ضروریات والے بچوں کے والدین، ملک بھر سے کامیابی حاصل کرنے والے شامل ہیں، کو اس ورکشاپ میں شرکت کے لیے مدعو کیا گیا ہے۔ قابل ذکر بات یہ ہے کہ قومی سطح کے مقررین کو انسانی وسائل کی ترقی کے پروگراموں کے تناظر میں این ای پی 2020 کی متعلقہ اہم دفعات پر غور کرنے کے لیے مدعو کیا گیا ہے۔ ماہرین تربیتی اداروں کی استعداد کار میں اضافے اور معذوری کے شعبے میں اہل افراد کی تربیت میں این جی اوز کے ممکنہ کردار پر بھی تبادلہ خیال کریں گے۔
توقع ہے کہ اس ورکشاپ کے نتائج سے ملک میں قومی تعلیمی پالیسی اور انسانی وسائل کی ترقی کے پروگراموں کے مؤثر نفاذ ، خاص طور پر معذور افراد کو بااختیار بنانے میں سہولت ملے گی۔ ہندوستان کی بحالی کونسل مختلف قومی پروگرام شروع کرنے کا ارادہ رکھتی ہے ،جو لچکدار تعلیم، تجرباتی تعلم ، عملی مہارت پر مبنی تعلیم، اور بالآخر، جامع تعلیم کو فروغ دیتے ہیں۔
آر سی آئی کی مشترکہ کوششوں اور اسٹیک ہولڈرز بشمول پیشہ ور افراد، والدین اور کامیابی حاصل کرنے والوں کی حمایت اور فعال شرکت کے ذریعے، ہندوستان کا مقصد ایک جامع تعلیمی منظر نامہ تیار کرنا ہے ،جو معذور افراد کو بااختیار بناتا ہے اور ان کی مجموعی ترقی کو فروغ دیتا ہے۔ قومی ورکشاپ اس ویژن کو عملی جامہ پہنانے اور قوم کو ایک جامع اور مساوی تعلیمی نظام کی طرف لے جانے میں، ایک اہم قدم کے طور پر کام کرتی ہے۔
۔۔۔۔۔۔۔۔۔۔۔۔۔۔۔۔۔۔

U-5166
(Visitor Counter : 66
وزارت دفاع
سکریٹری دفاع نے گوا کے مورمگاو بندرگاہ پر ہندوستانی کوسٹ گارڈ کی دو روزہ قومی سطح کی آلودگی سے نمٹنے کی مشق کا افتتاح کیا
دفاعی سکریٹری ڈاکٹر اجے کمار نے 19 اپریل 2022 کو، مورمگاو بندرگاہ، گوا کے قریب ہندوستانی کوسٹ گارڈ  کے ذریعے منعقد کی جانے والی دو روزہ قومی سطح کی آلودگی سے نمٹنے کی مشق، 'NATPOLREX-VIII' کے 8ویں ایڈیشن کا افتتاح کیا۔ میرین سپل تیاری مشق کا افتتاح سیکرٹری دفاع نے وزارت ارضیاتی سائنسز کے سکریٹری ڈاکٹر ایم روی چندرن، ڈائریکٹر جنرل آئی سی جی جناب وی ایس پٹھانیا، ڈی جی ساؤتھ ایشیا کوآپریٹو انوائرنمنٹ پروگرام  ڈاکٹر محمد معصوم الرحمن اور بندرگاہوں، جہاز رانی اور آبی گزرگاہوں کی وزارت، نیشنل ڈیزاسٹر ریسپانس فورس، ہندوستان کا محکمہ موسمیات، ہندوستانی بحریہ اور ریاستی آلودگی کنٹرول بورڈ، گوا کے مختلف سینیئر شخصیات کی موجودگی میں کیا۔ اس تقریب میں 50 ایجنسیوں کے 85 سے زائد شرکا شرکت کر رہے ہیں، جن میں 22 دوست بیرونی ممالک اور بین الاقوامی تنظیموں کے 29 مبصرین اور سری لنکا اور بنگلہ دیش سے کوسٹ گارڈ کے دو جہاز شامل ہیں۔
NATPOLREX-VIII کا مقصد سمندری اخراج کا مقابلہ کرنے کے لیے تمام اسٹیک ہولڈرز کی تیاری اور ردعمل کی صلاحیت کو بڑھانا ہے۔ اس کا مقصد ایس اے سی ای پی ایم او یو کے تحت قومی اور علاقائی سطحوں پر نیشنل آئل سپل ڈیزاسٹر کنٹیجنسی پلان  میں موجود طریقہ کار اور رہنما خطوط کی توثیق کرنا ہے جس کا ہندوستان ایک رکن ہے۔ مشق کے دوران، NOSDCP کے مختلف اجزا کو ہنگامی منصوبوں کی توثیق اور بہتر بنانے اور سمندر میں کسی بھی سمندری پھیلاؤ کی آفت سے نمٹنے کے لیے وسائل کی ایجنسیوں کے ساتھ ساتھ اسٹیک ہولڈرز کی تیاریوں کا جائزہ لینے کے لیے لاگو کیا گیا۔
مشق کے دوران، ICG کے 13 جہاز اور 10 طیارے، ہندوستانی فضائیہ کا ایک C-131 طیارہ، SACEP کے رکن ممالک یعنی سری لنکا اور بنگلہ دیش کے دو جہاز اور او این جی سی کی طرف سے ایک آف شور سپلائی جہاز ، شپنگ کارپوریشن آف انڈیا کے اثاثے اور مورمگاو پورٹ ٹرسٹ کے ٹگس نے کنٹینمنٹ اور سمندری سپل ریکوری، فائر فائٹنگ ڈرل، ریسکیو آپریشن، اور سطح اور ہوا میں تیل کے پھیلاؤ کو روکنے والے نظام کا مظاہرہ کیا۔
اس مشق کو ICG کے ذریعے مربوط کیا جا رہا ہے جس میں وسائلی ایجنسیاں اور اسٹیک ہولڈرز بشمول بندرگاہیں، تیل کو سنبھالنے والی ایجنسیاں، ساحلی ریاستیں/ مرکز زیر انتظام علاقے اور دیگر وسائل کی ایجنسیاں شامل ہیں۔ یہ مشق ایک دو روزہ پروگرام پر مشتمل ہے جس میں ٹیبل ٹاپ ایکسرسائز، سمندری تیل اور ایچ این ایس سپل پر آلودگی کے ردعمل کی ورکشاپ اور اس کے بعد سمندر میں مشق شامل ہے، جس کا قومی اور بین الاقوامی مبصرین کی موجودگی میں چیئرمین NOSDCP نے جائزہ لیا۔
NATPOLREX کے علاوہ، آئی سی جی 18 سے 29 اپریل، 2022 تک چنئی میں انڈین اوشین رم ایسوسی ایشن  کے رکن ممالک سمیت 18 ممالک کے 45 بین الاقوامی شرکا کے لیے میرین آئل رسپانس اور تیاری میں صلاحیت سازی کا پیشہ ورانہ تربیتی کورس منعقد کر رہا ہے۔
بھارت کا مسابقتی کمیشن
کمپٹیشن کمیشن آف انڈیا نے آؤٹر لمیٹیڈ اور لنک انویسٹمنٹ کے ذریعے ہیرو فن کارپ لمیٹیڈ میں اضافی ایکویٹی شیئرز حاصل کرنے کی منظوری دے دی
کمپٹیشن کمیشن آف انڈیا  نے آؤٹر لمیٹیڈ اور لنک انویسٹمنٹ کے ذریعے ہیرو فن کارپ لمیٹیڈ میں اضافی ایکویٹی شیئرز حاصل کرنے کی منظوری دے دی ہے۔
واضح ہو کہ آؤٹر ماریشس میں اندراج شدہ ایک کمپنی ہے، جبکہ لنک ہندوستان میں اندراج شدہ ایک پرائیویٹ ٹرسٹ ہے، جو مختلف اداروں میں سرمایہ کاری کرتا ہے۔
جبکہ ہیروفن کارپ نامی اندراج شدہ کمپنی ایک پبلک لمیٹیڈ کمپنی ہے، جو غیرجمع ، غیربینکنگ مالیاتی کمپنی ہے، یہ کمپنی ریزرو بینک آف انڈیا میں نان-بیننگ فائنانشیل کمپنی  کی حیثیت سے اندراج شدہ ہے۔ بنیادی طور سے یہ کمپنی صارفین کے مالی اور کاروباری امور میں قرض کی سہولت فراہم کرتی ہے۔
اس سلسلے میں سی سی آئی کا حکم نامہ جلد ہی آنے کی توقع ہے۔
۔۔۔۔۔۔۔۔۔۔۔

U- 1167
(Visitor Counter : 74
وزیراعظم کا دفتر
وزیر اعظم نے باغ جان آگ سانحہ کے سلسلے میں آسام کے وزیر اعلیٰ سے گفت و شنید کی اور انہیں تمام ممکنہ امداد کی یقین دہانی کرائی
نئی دہلی ،10جون2020: وزیر اعظم جناب نریندر مودی نے آسام کے وزیر اعلیٰ جناب سربا نند سونووال سے باغ جان آگ سانحہ کے پس منظر میں پیدا ہوئی صورتحال پر بات چیت کی ہے اور انہیں مرکز کی جانب سے تمام تر ممکنہ امداد کی یقین دہانی کرائی ہے۔
اپنے ٹوئٹ میں وزیر اعظم کے دفتر نے کہا ہے ‘‘وزیر اعظم نے باغ جان آگ سانحہ کے پس منظر میں پیدا ہوئی صورتحال کے موضوع پر آسام کے وزیر اعلیٰ جناب سربا نند سونووال سے بات چیت کی ہے۔ وزیر اعظم نے مرکز کی جانب سے تمام ترممکنہ امداد کی یقین دہانی کرائی ہے۔ صورتحال پر قریبی نگاہ رکھی جارہی ہے۔’’
نوجوانوں کے امور اور کھیل کود کی وزارت
ٹارگیٹ اولمپک پوڈیم اسکیم  کے تحت پی وی سندھو کو اگلے برس جنوری میں ہونے والے تین ٹورنامنٹوں میں اپنے ساتھ فیزیو اور فٹنیس ٹرینر رکھنے کی منظوری دی گئی
نئی دہلی:18دسمبر، 2020: 2019 عالمی چمپئن اور 2016 اولمپک سلور میڈل کی فاتح پی وی سندھو جو ٹارگیٹ اولمپک پوڈیم اسکیم  کا حصہ ہیں۔ جنوری 2021 میں وہ کورٹ پر واپس کریں گی اور تین ٹورنامنٹ میں حصہ لیں گی۔ حکومت نے سندھو کو ٹورنامنٹ میں اپنے ساتھ فیزیو اور فٹنیس ٹرینر رکھنے کی درخواست کو منظوری دے دی ہے۔ تین ٹورنامنٹ یونیکس تھائی لینڈ اوپن  ، ٹوئیٹا تھائی لینڈ اوپن  اور بینکاک میں 27 سے 31 جنوری تک کھیلے جانے والے ورلڈ ٹور فائنلس، کوالیفکیشن حاصل کرنے پر ہے۔ ان تینوں ٹورنامنٹوں کیلئے ان کے فیزیو اور ٹرینر کی خدمات کی لاگت تقریباً 8.25 لاکھ روپئے کے ساتھ منظوری دی گئی ہے۔
سندھو نے اپنا آخری ٹورنامنٹ مارچ 2020 میں آل انگلینڈ چمپئن شپ کھیلا تھا، بعد میں کورونا وائرس وبا کے سبب کھیلوں کو روک دیا گیا تھا۔
-----------------------
م ن۔م ع۔ ع ن
U NO: 8224
(Visitor Counter : 70
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری مہم کے تحت اب تک مجموعی طور پر 95کروڑ سے زیادہ ٹیکے لگائے جاچکے ہیں
گزشتہ 24 گھنٹوں کے دوران 46.57 لاکھ خوراکیں دی گئیں
سردست صحت یابی کی شرح 98.00 فیصد ہے جو مارچ 2020 کے بعد سے سب سے زیادہ ہے
گزشتہ 24 گھنٹوں کے دوران 18,132 نئے معاملات درج کئے گئے
اب بھارت میں زیر علاج مریضوں کی تعداد  ہے جو کہ کل معاملات کا 0.67 فیصد ہے
جانچ کے بعد متاثر پائے جانے و الے مریضوں کی ہفتہ وار شرح فیصد ہےجو کہ پچھلے 108 دنوں سے 3 فیصد سے بھی کم ہے
آج صبح 7 بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 46,57,679 افراد کوکووڈ کے ٹیکے لگائے گئے۔ جس کے ساتھ ہی ہندوستان میں کووڈ-19 کی ٹیکہ کاری کی مہم نے 95 کروڑ  کے عظیم نشانے کو پار کرلیا ہے۔اس نشانےکو حاصل کرنے کیلئے 92,57,689 سیشنوں کا انعقاد کیا گیا۔
آج صبح 7 بجے تک موصول ہونےوالی عبوری رپورٹ کے مطابق مجموعی اعداد وشمار حسب ذیل ہیں:
|
|
حضظان صحت سے متعلق کارکنان
|
|
پہلی خوراک
|
|
1,03,75,239
|
|
دوسری خوراک
|
|
90,23,632
|
|
صف اول کے صحت کارکنان
|
|
پہلی خوراک
|
|
1,83,58,791
|
|
دوسری خوراک
|
|
1,53,58,849
|
|
18 سال سے 44 سال تک کی عمر کے افراد
|
|
پہلی خوراک
|
|
38,42,48,233
|
|
دوسری خوراک
|
|
10,19,06,145
|
|
45 سال سے 59 سال تک کی عمر کے افراد
|
|
پہلی خوراک
|
|
16,55,10,602
|
|
دوسری خوراک
|
|
8,31,07,859
|
|
60 سال سے زیادہ عمر کے افراد
|
|
پہلی خوراک
|
|
10,45,16,927
|
|
دوسری خوراک
|
|
5,95,78,096
|
|
میزان
|
|
95,19,84,373
گزشتہ24 گھنٹوں کے دوران 21,563 مریض شفایاب ہوئے ہیں،جس کے ساتھ ہی شفایاب ہونے والے افراد کی کل تعداد 3,32,93,478 تک پہنچ گئی۔
اس کے نتیجے کے طور پر ہندوستان میں شفایاب ہونے والوں کی شرح اس وقت 98.00 فیصد ہے،جو مارچ 2020 کے بعد سے اب تک کی سب سے زیادہ شرح ہے۔
مرکز اور ریاستوں اور مرکز کے زیر انتظام علاقوں کی طرف سے پائیدار اورمتحدہ کوششوں کے نتیجے میں روزانہ 50 ہزار سے کم نئے معاملات درج ہونے کا رجحان قائم ہے۔پچھلے لگاتار 106 دنوں سے اسی رجحان کی خبریں موصول ہوتی رہی ہے۔
گزشتہ 24 گھنٹوں کے دوران 18,132 نئے معاملات درج کئے گئے۔یہ گزشتہ 215 دن میں درج ہونے والے نئے کیسوں کی سب سے کم تعداد ہے۔
اس وقت زیر علاج مریضوں کی کل تعداد 2,27,347 ہےجو کہ ملک کے کل متاثرہ معاملوں کا 0.67 فیصد ہے۔ جو کہ گزشتہ209دن کے کے دوران مریضوں کی سب سے کم تعداد ہے۔
ملک بھر میں طبی نمونوں کی جانچ کی تعداد میں برابر اضافہ کیاجارہا ہے۔گزشتہ24 گھنٹوں کے دوران 10,35,797 ٹیسٹ کئے گئے۔ہندوستان میں اب تک مجموعی طور پر 58.36 کروڑ سے زیادہ  ٹیسٹ کئے جاچکے ہیں۔
پورے ملک میں ٹیسٹوں کی تعداد میں اضافہ کیاگیا ہے۔اسی کے ساتھ ہفتہ وار مثبت معاملات کی شرح 1.53 فیصد رہی۔جو کہ اس وقت گزشتہ 108دنوں سے لگاتار 3 فیصد سے بھی کم پر قائم ہے۔یومیہ مثبت معاملات کی شرح اس وقت 1.75 فیصد ہے۔ یومیہ مثبت معاملات کی شرح لگاتار42 دنوں سے 3 فیصد سے نیچے رہی ہے اور لگاتار 125 دن سے 5 فیصد سے نیچے رہی ہے۔
وزارت ماہی پروری، مویشی پروری و ڈیری
ماہی پروری ،مویشی پروری اور ڈیری شعبوں کی ترقی کے لئے ماہی پروری ،مویشی پروری اور ڈیری کی وزارت کی اسکیمیں
ماہی پروری ،مویشی پروری اور ڈیری کے مرکزی وزیر جناب پرشوتم روپالہ نے آج لوک سبھا میں ایک تحریری جواب میں بتایا کہ حکومت ہند میں ماہی پروری ،مویشی پروری اور ڈیری کی وزارت ماہی پروری ،مویشی پروری اور ڈیری شعبوں کی ترقی کے لئے گجرات سمیت تمام ریاستو ں /مرکز کے زیر انتظام خطوں میں حالیہ دنوں درج ذیل اسکیموں کا نفاذ کررہی ہے:
- پردھان منتری متسیہ سمپدا یوجنا 
- ماہی پروری اور آبی پودوں کے بنیادی ڈھانچے کی ترقی کا فنڈ 
- راشٹریہ گوکل مشن 
- نیشنل لائیو اسٹاک مشن
- ڈیری کی ترقی کا قومی پروگرام 
- ڈیری کی پروسیسنگ اور بنیادی ڈھانچے کی ترقی کا فنڈ 
- ڈیری کوآپریٹو اور دودھ کی پیداوار کرنے والے کسان تنظیموں  کی مالی معاونت
- صنعت کاری کی ترقی اور روز گار کی پیداوار 
- مویشیوں کی صحت اوربیماریوں کی روک تھام کا پروگرام 
- مویشی پروری کے بنیادی ڈھانچے کی ترقی کے فنڈ
وزارت دفاع
صدر جمہوریہ نے سارجنٹ پرمندر سنگھ پرمار ، فلائٹ گنر 912788 کو وائیو سینا میڈل  سے نوازا
912788 سارجنٹ پرمندر سنگھ پرمار، فلائٹ گنر ، ایک ایم آئی 17 وی 5 ہیلی کاپٹر یونٹ میں تعینات ہیں۔
13ستمبر2021 کو جام نگر کی ضلعی انتظامیہ کی طرف ایک پیغام موصول ہوا۔ یہ پیغام گجرات میں کالا باڑ کے قریب بانگا گاؤ ں کے6 شہریوں کو بچانے سےمتعلق تھا۔ بچاؤ کارروائی میں ایک عمارت سے ،ان چھ زندہ بچ جانے والے لوگوں کو ہیلی کاپٹر کے ذریعہ منتقل کرنا شامل تھا ۔ یہ عمارت طغیانی پر آئے ہوئے دریا سے گھر گئی تھی۔ عملے نے گاؤ ں میں پہنچ کر اس عمارت کو تلاش کرلیا جس کے اردگرد دریا کے پانی میں اضافہ ہوتا جارہاتھا۔
سارجنٹ پرمار اور ایک اضافی فلائٹ گنر نے عمارت کی چھت پر سے ان شہریوں کو کریڈل کے ذریعہ اوپر اٹھانے کی کوشش کی۔ لیکن کوشش کامیاب نہ ہوسکی۔ کیونکہ یہ افراد ڈر خوف اور دریا کی بہت زیادہ طغیانی کے سبب کریڈل پر سوار نہ ہوسکے۔ شدید بارش اور دریا کے بہاؤ میں بھی اضافہ ہوتا جارہا تھا ۔ سارجنٹ پرمار نے اندازہ لگایا کہ اگر بروقت کارروائی نہ کی گئی تو عمارت میں پھنسے لوگ پانی میں بہہ جائیں گے۔ سارجنٹ پرمار کو خود بھی پانی میں بہہ جانے کا خطرہ تھا۔ اس کے باوجود انہوں نے اپنی جان کی پرواہ نہ کرتے ہوئےعمارت کے دروازے تک کریڈل کو پہنچا دیا۔ اتنے نیچےآنے کے بعد انہیں پانی کی تیزی کا اور بھی انداز ہوا چونکہ چھت پر جانے والی سیڑھیاں اور دیوار میں بہہ گئی تھی۔ انہوں نے لوگوں کو بچانے کا جلد ہی ایک منصوبہ بنایا اور ان چھ شہریوں میں سے دو کو کریڈل پر سوار کرلیا۔ اس کے بعد اسی طرح ان سبھی کو بچا لیا گیا اور آخر میں خود پرمار کریڈل پرسوار ہوئے۔
اس غیر معمولی شجاعت کی کارروائی کی صلہ میں سارجنٹ پرمیندر پرمار کو وائیو سینا میڈل  سےنوازا گیا ہے۔
وزارت خزانہ
بھارت نے 6 اپریل 2021 کو برکس ملکوں کے وزراء خزانہ اور مرکزی بینک کے گورنروں کی پہلی میٹنگ کی صدارت کی
نئی دہلی، 06اپریل / 2021
بھارت نے 6 اپریل 2021 کو برکس وزراء خزانہ اور سینٹرل بینک گورنروں کی میٹنگ کی میزبانی کی ، خزانے اور کارپوریٹ امور کی مرکزی وزیر محترمہ نرملا سیتا رمن اوربھارت کے ریزرو بینک کے گورنر جناب شکتی کانت داس نے مشترکہ طور سے اس میٹنگ کی قیادت کی۔ اس میٹنگ میں برکس ملکوں کے وزراء خزانہ اور مرکزی بینکوں کے گورنروں نے شرکت کی۔
بھارت کی توجہ 2021 میں برکس کے قائد کی حیثیت سے برکس ملکوں کے مابین تعاون بڑھانے کے تسلسل کو برقرار رکھنے، نیز رشتوں کو مضبوط کرنے اور اتفاق رائے قائم کرنے پر ہوگی۔
بھارت کی قیادت میں برکس ملکوں کے وزراء خزانہ اور مرکزی بینک کے گورنروں کی 2021 کی یہ پہلی میٹنگ تھی۔ برکس ملکوں کے وزراء خزانہ اور مرکزی بینکوں کے گورنروں نے کووڈ-19 وبا کو دیکھتے ہوئے بھارت کی طرف سے طے کئے گئے تعاون کے مالی ایجنڈے پر تبادلہ خیال کیا۔جن امور پر تبادلہ خیال کیا گیا ان میں نئے ترقیاتی بینک این ڈی بی سرگرمیاں، سماجی بنیادی ڈھانچے کے لئے مالیہ اور ڈیجیٹل ٹیکنالوجیوں کااستعمال/ کسٹم سے متعلق امور پر تعاون/ آئی ایم ایف اصلاحات/ ایس ایم ای کے لئے فن ٹیک اورمالی شمولیت / برکس ریپیڈ انفارمیشن سیکیوریٹی چینل اور برکس بونڈ فنڈ شامل ہیں۔
2021 کے لئے برکس ترجیحات اور ایجنڈے کے موضوع پر وزیر خزانہ محترمہ سیتا رمن نے مطلع کیا کہ ایسی کوششیں کی جانی چاہئیں جن سے اس قسم کے نتائج حاصل ہوں جن سے بطور خاص برکس کی توقعات اور ضروریات کااظہار ہو اور عام طور پر ترقی پذیر ممالک میں ابھرتی ہوئی منڈیوں کے رجحان کا بھی اندازہ ہوسکے۔
وزیر خزانہ نے کووڈ-19 بحران کے تعلق سے رد عمل ظاہر کرتے ہوئے پالیسی کی حمایت او ر تعاون کو بڑھانے کے لئے برکس کی اہمیت پر زور دیا۔ محترمہ سیتا رمن نے اس بات کو اجاگر کیا کہ بھارت دنیا کی سب سے بڑی ٹیکہ کاری مہم چلا رہا ہے ۔ بھارت 84 ملکوں کو ویکسین کی 64.5 ملین ویکسین سپلائی کرچکا ہے۔
سماجی بنیادی ڈھانچے اور ڈیجیٹل ٹیکنالوجیوں کی اہمیت پر اظہار خیال کرتے ہوئے وزیر خزانہ نے پرائیویٹ سیکٹر کے ساتھ جڑنے اور قرض کے لئے اختراعی ماڈل تیار کرنے میں پرائیویٹ سیکٹر کی اہمیت پر بھی زور دیا۔ محترمہ سیتا رمن نے کہا کہ وزیراعظم کی صحت بیمہ اسکیم نے صحت کی دیکھ بھال کی بنیادی ڈھانچے میں نجی سرمایہ کاری کو بڑھا دیا ہے اور اس کے ذریعہ ان افراد کو صحت کی دیکھ بھال سے متعلق خدمات فراہم کی جارہی ہے جو لوگ اس سے محروم ہیں۔
وزیر خزانہ نے 2021 کے اس تبادلہ خیال کے دوران نئے ترقیاتی میٹنگ کی ترجیحات اور ممبر شپ میں توسیع کے امور پر تبادلہ خیال کیا۔ محترمہ سیتا رمن نے آئی ایم ایف میں کوٹے کے 16 ویں عام جائزے کے امور پر برکس ممبر ملکوں کے مابین مزید تعاون کی اہمیت پر بھی زور دیا۔
۔۔۔۔۔۔۔۔۔۔۔
ش ح۔ ش ر۔ ر ض
U- 3465
(Visitor Counter : 157
امور صارفین، خوراک اور عوامی تقسیم کی وزارت
حکومت نے اوپن مارکیٹ سیل اسکیم کے تحت 30 لاکھ میٹرک ٹن گندم کی فروخت کی تجویز کو منظوری دی
گندم اور آٹے کی داخلی قیمتوں کو کم کرنے کے لیے تاجروں، ریاستی حکومتوں اور کوآپریٹیو اداروں/فیڈریشنوں/ سرکاری زمرے کے اداروں کے ذریعے فروخت
فوڈ کارپوریشن آف انڈیا  اوپن مارکیٹ سیل اسکیم  کے تحت سنٹرل پول اسٹاک سے 30 لاکھ میٹرک ٹن گندم کو مختلف راستوں سے مارکیٹ میں اُتارے گا۔
او ایم ایس ایس ڈی) اسکیم کے ذریعے 30 لاکھ میٹرک ٹن گندم کو دو ماہ کے اندر متعدد چینلوں کے ذریعے مارکیٹ میں اتارنے سے گندم اور آٹے کی بڑھتی ہوئی قیمتوں پر فوری اثر پڑے گا اور اس سے بڑھتی ہوئی قیمتوں پر قابو پانے میں مدد ملے گی اور عام آدمی کو کافی راحت ملے گی۔
ملک میں گندم اور آٹے کی بڑھتی ہوئی قیمتوں سے نمٹنے کے لیے وزیر داخلہ جناب امت شاہ کی سربراہی میں وزراء کے گروپ نے آج ملاقات کی اور ملک کے بفر اسٹاک کی پوزیشن پر تبادلہ خیال کیا۔
بڑھتی ہوئی قیمتوں پر فوری گرفت کے لیے منڈی میں گندم اتارنے کے لیے درج ذیل اختیارات کو وزراء کی کمیٹی  نے منظور کیا:
1۔ ای نیلامی کے ذریعے فلور ملرز، بلک خریداروں وغیرہ کو ای نیلامی کے تحت ایف سی آئی ریجن سے فی خریدار، فی نیلامی، زیادہ سے زیادہ 3000 میٹرک ٹن کے حساب سے گندم کی فراہمی عمل میں لائی جائے گی۔
2۔ ریاستی حکومتوں اور مرکز کے زیر انتظام علاقوں کو ان کی اسکیموں کے لیے بغیر ای نیلامی کے گیہوں کی پیشکش کی جائے گی۔
3۔ مذکورہ چینلوں کے علاوہ ای نیلامی کے بغیر سرکاری زمرے کے اداروں/کوآپریٹیو اداروں/فیڈریشنوں، کیندریہ بھنڈاروں/این سی سی ایف/نافیڈ وغیرہ کو 2350 روپےفی قنطال کی رعایتی شرح پر گندم پیش کی جائے گی۔ اس خصوصی اسکیم کے تحت فروخت اس شرط سے مشروط ہوگی کہ خریدار گندم کو آٹے میں تبدیل کرے گا اور اسے 29.50 روپے فی کلوگرام کی زیادہ سے زیادہ خوردہ قیمت پر عوام کو پیش کرے گا۔
یہ فیصلہ کیا گیا ہے کہ فوڈ کارپوریشن آف انڈیا اگلے دو ماہ کے اندر گندم کو مارکیٹ میں اتارے گا تاکہ گندم اور آٹے کی بڑھتی ہوئی قیمتوں پر فوری گرفت ہو۔
ایف سی آئی جنوری سے مارچ 2023 کے دوران ملک بھر میں اسٹاک کی ای نیلامی کا عمل فوری طور پر شروع کرنے جا رہا ہے۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال
ریاستوں/ مرکز کے زیر انتظام علاقوں کو 38.54 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں اور پرائیوٹ اسپتالوں کے پاس 1.73کروڑسے زیادہ غیر استعمال شدہ خوراکیںابھی بھی دستیاب ہیں، جنہیں استعمال میں لایا جانا ہے
مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے۔ ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
ریاستوں و مرکز کے زیر انتظام علاقوں کو ،تمام ذرائع کے توسط سے اب تک 38.54 کروڑ سے زیادہ ٹیکےفراہم کرائے گئےہیں۔
ان میں سے ضائع ہونے والے ٹیکوں سمیت مجموعی طور پر36,80,68,124استعمال میں لائے جاچکے ہیں ۔
ریاستوں/ مرکز کے زیر انتظام علاقوں اور پرائیوٹ اسپتالوں کے پاس 1.73کروڑ سے زیادہ  غیر استعمال شدہ ٹیکے ابھی بھی دستیاب ہیں، جنہیں لگایا جانا باقی ہے۔
صحت اور خاندانی بہبود کی وزارت
تعلیمی سال 2019 -20 کے لئے این ای ای ٹی ۔ پوسٹ گریجویٹ کے کٹ آف میں چھ فیصد کی تخفیف کو حکومت کی منظوری
نئی دلّی ، 08 مئی وزارت صحت نے میڈیکل کونسل آف انڈیا  کے گورنروں کے بورڈ کے مشورے سے سال 2019-20 کے لئے این ای ای ٹی ۔ پی جی کی کوالیفائنگ فیصد کو چھ فیصد کم کرنے کا فیصلہ کیا ہے ۔ عام زمرے کے کم از کم 44 فیصد نمبر کے حامل ، معذور زمرے کے کم از کم 39فیصد نمبر کے حامل، ایس سی ایس ٹی دیگر پسماندہ طبقات کے کم از کم 34 فیصد نمبر کے حامل افراد اب تعلیمی سال 2019-20 کے لئے پوسٹ گریجویٹ کورسوں میں داخلہ لینے کے لئے مستحق مانے جائیں گے ۔
تمام ریاستو ں مرکز کے زیر انتظام علاقوں سے درخواست کی گئی ہے کہ وہ نظر ثانی شدہ کوالیفائنگ نمبروں کے مطابق اس سال کونسلنگ کے مزید را
¶نڈ کے لئے طلباءکو منظوری دینے کے لئے ضروری اقدامات کریں ۔
۔ ۔ ۔ ۔ ۔ ۔
U . 2067
(Visitor Counter : 32
وزارت سیاحت
وزارت سیاحت نے اپنی سودیش درشن اسکیم  کے تحت کوسٹل سرکٹ کی تھیم کے تحت 10 پروجیکٹوں کو منظوری دی ہے: جناب جی کشن ریڈی
سیاحت کے وزیر جناب جی کشن ریڈی نے آج لوک سبھا میں ایک تحریری جواب میں بتایا کہ سیاحت کی وزارت اپنی ’سودیش درشن‘ اسکیم کے تحت ملک میں سیاحت کے بنیادی ڈھانچے کی ترقی کے لیے ریاستی حکومتوں/مرکز کے زیر انتظام خطے کی انتظامیہ/مرکزی ایجنسیوں وغیرہ کو مالی مدد فراہم کرتی ہے۔ اس اسکیم کے تحت پروجیکٹوں کو فنڈز کی دستیابی، مناسب مفصل پروجیکٹ رپورٹس  جمع کرانے، اسکیم کے رہنما خطوط پر عمل کرنے اور پہلے جاری کردہ فنڈز کے استعمال وغیرہ سے مشروط منظوری دی جاتی ہے۔ وزارت سیاحت نے اپنی سودیش درشن اسکیم  کے تحتوسٹل سرکٹ کی تھیم کے تحت 10 پروجیکٹوں کی منظوری دی ہے۔
سیاحت کی وزارت نے اب اپنی سودیش درشن اسکیم کو سودیش درشن 2.0  کے طور پر تبدیل کیا ہے تاکہ درج ذیل مقاصد کے ساتھ پائیدار اور ذمہ دار سیاحتی مقام پر مبنی نقطہ نظر تیار کیا جا سکے۔
 مقامی معیشتوں میں سیاحت کی شراکت کو بڑھانا۔
 مقامی کمیونٹیز کے لیے خود روزگار سمیت ملازمتیں پیدا کرنا۔
 سیاحت اور مہمان نوازی میں مقامی نوجوانوں کی مہارتوں کو بڑھانا۔
 سیاحت اور مہمان نوازی میں نجی شعبے کی سرمایہ کاری کو بڑھانا۔
 مقامی ثقافتی اور قدرتی وسائل کا تحفظ اور اضافہ کرنا۔
ملک میں کروز ٹورازم کی صلاحیت کو بروئے کار لانے کے لیے ایک ٹاسک فورس تشکیل دی گئی ہے جس میں سیکریٹری  بطور چیئرمین اور سیکریٹری  بطور شریک چیئرمین ہوں گے۔ ٹاسک فورس بندرگاہوں، صحت، امور داخلہ، امور خارجہ کی وزارتوں، کسٹمز، سی آئی ایس ایف، ساحلی ریاستوں وغیرہ کے نمائندوں پر مشتمل ہے۔ کروز ٹورازم پر ٹاسک فورس کا 13 ویں 27 اپریل 2022 کو منعقد کی گئی تھی۔
پہلی انکریڈیبل انڈیا انٹرنیشنل کروز کانفرنس 14 سے 15 مئی 2022 کو ممبئی میں منعقد ہوئی تھی۔ اس کے علاوہ وزارت سیاحت ملک کے سیاحتی پروڈکٹس بشمول ساحلی سیاحت کو ایک جامع انداز میں فروغ دینے کے لیے بین الاقوامی اور مقامی بازاروں میں مختلف پروموشنل سرگرمیاں انجام دیتی ہے۔ اس میں ’انکریڈیبل انڈیا‘ برانڈ لائن کے تحت میڈیا مہمات کی ریلیز، پروموشنل ایونٹس، سوشل میڈیا پروموشنز وغیرہ شامل ہیں۔ سیاحت کی وزارت اپنی ویب سائٹ www.incredibleindia.org کے ذریعے ساحلی سیاحت کو فروغ دے رہی ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U- 8890
(Visitor Counter : 70
وزیراعظم کا دفتر
وزیر اعظم نے منی پور میں ایم ایس ایم ای کے ذریعہ ایک لاکھ ملازمتوں کی تخلیق کی ستائش کی
نئی دہلی۔ 30 اکتوبر وزیر اعظم جناب نریندر مودی نے منی پور میں ایم ایس ایم ای کے ذریعہ ایک لاکھ ملازمتوں کی تخلیق کی ستائش کی ہے۔
منی پور کے وزیر اعلی جناب این بیرن سنگھ کے ایک ٹویٹ کے جواب میں، وزیر اعظم نے کہا؛
"بہت خوب منی پور! ریاست کی ترقی کومزیر آگے بڑھانے کے لیے ایم ایس ایم ای شعبہ کی طاقت کا فائدہ اٹھانے کا اچھے کام جاری رہنا چاہیے۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-12353
(